Fransua-Raul Larşe
Fransua-Raul Larşe (fr. François-Raoul Larche; doğum 1860-cı il, Sent Andre de Kubzak - ölüm 1912-ci il, Paris) — fransız müasir heykəltaraş. Onun əsərlərinə İsanın bir neçə fiquru daxildir. Lakin o daha çox hazırladığı qadın fiqurları ilə məşhurdur. O, rəqqasə Loi Fullerdən ilhamlanan rəssamlardan biridir. Onun ən məşhur əsərlərindən biri başının arxasından alov kimi dalğalanan geyimi ilə rəqs edən Loi Fulleri təsvir edir. Digər məşhur heykəltaraşlıq nümunəsi olan Bənövşələr onların böyük bacısı və ya anası olan böyük qızla bir qrup çılpaq uşağı təsvir edir. Onların gövdələri gül saplaqları və yarpaqları ilə sarılıb, onlar bütünlüklə güllərin ruhunu təqdim etmək mənası ilə ləçəklərdən papaq geyiniblər. Əsərlərindən nümunələr Rəqqasə Loi Füller, stolüstü elektrik lampası. Zeytun ağacına çevrilən Dəfnə, Azərbaycan Milli İncəsənət Muzeyi. Su güzgüsü fəvarəsi, Paris. Çəmən və körfəz. Xidmətçi.